ठेकों के 14 तक आवेदन, 20 को लॉटरी
बूंदी| जिलेमें इस बार दो साल के लिए शराब ठेके छूटेंगे। हालांकि, अगले साल रिन्युअल फीस लगेगी। जिले में 164 देशी समूह (183 शराब ठेकों) सहित अंग्रेजी शराब की 12 दुकानों के आबंटन के लिए लॉटरी 20 मार्च को खुलेगी। उस दिन सुबह 11 बजे से जिला मुख्यालय कलेक्टर की मौजूदगी में लॉटरी निकाली जाएगी। संभावित स्थल पुलिस ऑडिटोरियम है। लाॅटरी में शामिल होने के लिए ऑनलाइन आवेदन चल रहे हैं। 14 मार्च तक ऑनलाइन आवेदन कर सकेंगे, हार्ड कॉपी 16 मार्च शाम पांच बजे तक जिला आबकारी आॅफिस में जमा कराई जा सकेगी। एक से अधिक दुकानों के लिए आवेदन करने के लिए जिले में सर्वाधिक निर्धारित वार्षिक राशि वाले समूह की एक परसेंट राशि की अमानत का डीडी लगाना होगा।
hin_Deva hin_Deva